ที่เที่ยว - หมู่บ้านงูจงอางแห่งประเทศไทย บ้านโคกสง่า | รักบ้านเกิด
หมู่บ้านงูจงอางแห่งประเทศไทย บ้านโคกสง่า เชิญชมการแสดงศิลปการต่อสู้งูจงอาง ผสานวิถีชีวิตชุมชน
“หมู่บ้านงูจงอางแห่งประเทศไทย บ้านโคกสง่า”
หมู่บ้านงูจงอางแห่งประเทศไทย บ้านโคกสง่า จะมีการเลี้ยงงูจงอางไว้ทุกหลังคาเรือน ชาวบ้านใช้ชีวิตร่วมกับงูโดยการปรับตัวเข้าหางู และผูกพันธ์กันเหมือนคนในครอบครัว ปัจจุบันชาวบ้านโคกสง่าได้จัดมีการแสดงงูจงอางหลายรูปแบบเพื่อดึงดูดนักท่องเที่ยว โดยมีผู้แสดงทั้ง ชายและหญิง และเด็ก และมีการแสดงงูหลากหลายสายพันธ์ มีที่จับจ่ายซื้อของฝากที่เป็นผลิตภัณฑ์จากชาวบ้าน และยังคงรักษา ขนบทำเนียบ ประเพณี และวัฒนธรรม ตั้งแต่ดั่งเดิมจนถึงปัจจุบัน นับว่าบ้านโคกสง่าเป็นแหล่งท่องเที่ยวเชิงวัฒนธรรมที่หน้าสัมผัสเป็นอย่างมาก
เดินทางจากศาลากลางจังหวัดขอนแก่น ใช้เส้นทางซอยหน้าเมือง เลี้ยวขวาแยกถนนประชาสโมสร ใช้เส้นทางถนนประชาสโมสร เลี้ยวขวาสี่แยกไฟแดงสามเหลี่ยม ใช้ถนนมิตรภาพ(ทางหลวงแผ่นดินหมายเลข2) ผ่านโรงพยาบาลศรีนครินทร์ ผ่านประตูมหาวิทยาลัยขอนแก่นฝั่งศาลเจ้าพ่อมอดินแดง ผ่านแยกถนนรอบเมืองขอนแก่น ผ่านทางเข้าเขื่อนอุบลรัตน์ ผ่านสะพานข้ามลำน้ำพอง สังเกตร้านโปรเซสคอมพิวเตอร์ซ้ายมือจะเห็นจุดกลับรถแรกซ้ายมือแล้วกลับรถประมาณ 100 เมตรชิดซ้ายสังเกต สภอ.น้ำพองแล้วเลี้ยวซ้าย ใช้ถนนหมายเลย 2039 ตรงไปประมาณ 12 กิโลเมตร สังเกต พาราไดซ์ รีสอร์ท ซ้ายมือ ชิดขวาจะเห็นป้ายทางเข้าหมู่บ้านโคกสง่า เลี้ยวขวา ใช้เส้นทางเข้าหมู่บ้าน ระยะทางประมาณ 1.5 กิโลเมตร ถึงแยกตำบลทรายมูลเลี้ยวซ้าย ระยะทางประมาณ 1.5 กิโลเมตร จะสังเกตเห็นป้ายทางเข้าจุดแสดงงูจงอางหมู่บ้านโคกสง่า หรือเรียกกันว่าหมู่บ้านงูจงอาง เป็นระยะทาง 53 กิโลเมตร ใช้เวลาเดินทางประมาณ 57 นาที
ที่อยู่ : หมู่ 6 ตำบลทรายมูล อำเภอน้ำพอง ขอนแก่น 40140
เวลาเปิดทำการ : 08.00 -17.00 น.
พิกัด GPS : ละติจูด 16.696764, ลองจิจูด 102.93307600000003
ชมคลิป “หมู่บ้านงูจงอางแห่งประเทศไทย บ้านโคกสง่า”